Als inicis de la Segona Guerra Mundial, el 1940 el fiord fou l'escenari de successos cabdals en la invasió alemanya de Noruega. El pla per la invasió (Operació Weserübung, incloïa el desembarcament de 1000 homes que havien de ser duts amb vaixell fins a Oslo. El coronel Eriksen però, comandant del Fort Oscarsborg situat prop de Drøbak (amb una funció eminentment històrica i de manteniment), enfonsà el vaixell de guerra "Blücher" a l'estret.